rlitschk/wikidir huggingface dataset:
Iran (oder Persien, Persisch: ایران), offiziell de Islaamsche Republiek Iran (Persisch: جمهوری اسلامی ایران Djumhūrī-ye Eslāmī-ye Īrān), is en Land in den Middelosten. De Hööftstadt, un mit mehr as 10 Millionen Inwahners mit Afstand de gröttste Stadt vun Iran, is Teheran. Iran grenzt an Irak, de Törkei, Armenien, Aserbaidschan, Turkmenistan, Afghanistan un Pakistan. De Golf vun Persien un de Golf vun Oman liggt in’n Süden, un de Kaspische See in’n Norden vun Iran. De Kaspische See deelt sik Iran nich bloß mit Aserbaidschan un Turkmenistan, man ok mit Kasachstan un Russland. An de Küst vun den Golf vun Persien liggt up Guntsiet Saudi-Arabien, Kuwait, Bahrain, Quatar un de Vereenigte Araabsche Emiraten. De wichtigste Born för Inkumsten för den Iran sünd de Export vun Eerdööl un Eerdgas. Iran steiht up de wichtige Positschoon vun den veertgröttsten Ööl-Exporteur vun de Welt. Bit 1935 hett dat Land offiziell „Persien“ heten. Düsse Naam kümmt ut de Ooltgreeksche Spraak un wiest up de „Persis“, wat in de Tied vun de olen Greken de wichtigste Deel vun dat Land ween weer. De Iraners sülms nömmt ehr Land „Iran“ al siet de Tied vun de Sassaniden. Iran bedutt „Land vun de Ariers“. 1935 hett de dormolige Schah
Mwai Emilio Stanley Kibaki (* 15. November 1931; † 21. April 2022) weer van' 30. Dezember 2002 bit 9. April 2013 de darte Staatspräsident vun Kenia. An' 30. Dezember 2007 wurr he to'n Winner vun de Präsidentschapswahl 2007 verklort un nochmal vereedigt. Uhuru Kenyatta folg hüm in dit Amt. An' 30. Dezember 2007 is he to'n Winner vun de Präsidentschapswahl 2207 verklort un dornah vereedigt wurrn. Vunwegen düsse Wahl hett dat Striet un Uprohr in Kenia geven. Dat geiht dor üm, dat seggt wurrn is, Kibaki harr bloß 230.000 Stimmen mehr as de Kannedat vun de Oppositschoon. Alexander Graaf Lambsdorff as Vörmann vun de 150 EU-Tokiekers bi de Wahl hett dat Statement rutgeven: „Dat is nich to glöven, wat bi dat Stimmentellen bi rutkamen is. Wi hefft dor Bewiesen för, dat dat in verscheden Wahlkreisen nich oorntlich togahn is.“ De Oppositschoon smitt Kibaki vör, he harr an de Wahl rümfummelt. Vunwegen düssen Striet hett dat al Moord un Dootslag geven. List van de Staatspräsidenten van Kenia
Paul Verlaine [pɔl.vɛʁ.ˈlɛn] (* 30. März 1844 in Metz; 8. Januar 1896 in Paris) weer en franzöösch Schriever. Sien Vader weer en Offizier. Af 1851 an leev he in Paris un is eerst Kommunalbeamter wurrn. He fung denn aber an to suupen. Nah de Dood vun sien Vader wurr dat all schlimmer. He hett 1869 sogor twee Mordversöken an sien Moder veröövt. 1872 is hüm sien Fru dorüm afhauen (mit de he siet 1870 verheiraat weer un mit de he een Kind harr) un he hett sien Berop upgeben. Van 1871 bit 1873 is he mit Arthur Rimbaud dör de Gegend trucken, kreeg sück aber denn mit hüm in de Plünn, un lann in'd Gefängnis. Dor hett he bit 1875 seeten. He hett sück denn en beten fungen, is Katholik wurrn und weer denn Schoolmeester in England. Aber denn fung he weer mit de Alkohol an un is denn elennig togrunnen gahn. He gellt as en vun de bedüüdendst franzöösch Lyriker ut de Symbolismus mit grooten Infloot up de modern Dichtung. Sien Spraak sall vun en grooten Musikalität wesen. Poèmes saturniens, 1866 Fêtes galantes, 1869 La Bonne Chanson, 1870 Romances sans paroles, 1873 Sagesse, 1880 L'Art poétique Les Poètes maudits,
Ziallerns is en lütt Dörp in Landkreis Freesland. Dat is besünners dordör bekannt wurrn, wiels dat en van de best erhollen Wurtendörper in dat noorddüütsche Küstenrebeet is. De oldste Siedlungsnahwiesen hett man um 100 v. Chr. dateert. To disse Tiet weer dat Water noch nich so anstegen un de Lüüd kunnen nah direkt up de Marschbodden siedeln. Aber de Floten wurrn immer höhger un so mussen de Inwahner könstlich Hügels maken, so nöömt Wurten, worup se hör Hüüs buen kunnen. In Ziallerns is de Hügel ruch weg 5 m hooch. Dorto mussen denn etwa 60.000 m³ Klei un Stallmeess upschütt wurrn. Fröher hebbt dor acht Buernhüüs drup stahn, vun de dat noch veer gifft. Um de ganze Wurt geiht en Ringstraat. Up de Wurt is ok noch en Söötwaterstee (Fehting), de noch erhollen is. 1937 is de Wurt ünner Landschapschuul stellt wurrn. En anner Wurtendörp is Rysum bi Emden. Websteed vun Ziallerns (hoochdüütsch)
De Oors (ok Moors, Noors oder Futt oder spaaßig Achtersteven, in de Anatomie nates, clunium, gluteus, regio glutealis) is de Körperdeel achtern an’t ünnere Enn vun’t Lief. De Oors is in twee Backen oder Billen deelt, de denn in de Been övergaht. Twischen de twee Backen liggt de Kimm mit dat Oorslock. Anatoomsch is de Oors opboot ut dat Sittbeen as Knaken toünnerst. Dor op sitt de lütte, middlere un grote Oorsmuskeln. Dat allens is good mit Fett polstert. As egen Körperdeel is de Oors besünners bi’n Minsch un bi de Apen utpräägt. Annere Warveldeerten hebbt ok en Oors, aver bi Minschen un Apen hett sik de Oors dör oprechten Gang un dat Sitten besünners entwickelt. Fettpolsters hebbt annere Deerten normalerwies nich so veel, dat Fett helpt dat bequeme Sitten. Jean-Jacques Lequeu (c. 1785). Félix Vallotton (c. 1884). Fettstüütz
Disse Artikel is man blots en Stubben. Du kannst Wikipedia helpen un em verbetern. NaOH is de chemisch Formel för Natriumhydroxid. Wenn NaOH in Water kümmt, den warrd dat hitt. Un dat gifft denn Natronlaug. De is bannig alkalisch. Un ätzt. Vun dütwegen is NaOH ok in Rohrreinigers för dat Klo binnen. BGIA GESTIS Stoffdatenbank: http://www.hvbg.de/d/bia/gestis/stoffdb/index.html. 15. Feb. 2007
Disse Artikel is man blots en Stubben. Du kannst Wikipedia helpen un em verbetern. Jordanien is een Land in Asien. De Hööftstadt is Amman. In Jordanien leevt 6.254.000 Inwahners (2008) up 89.342 km². De Amtsspraak is Araabsch. Hööft vun den Staat is König Abdullah II., Premierminister un Baas vun de Regeerung is Bisher Al-Khasawneh. Jordanien. Mehr Biller, Videos oder Audiodateien to’t Thema gifft dat bi Wikimedia Commons. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Staten in de Araabsche Liga Liddmaten: Agypten Ägypten | Algerien Algerien | Bahrain Bahrain | Dschibuti Dschibuti | Irak Irak | Jemen Jemen | Jordanien
Back betekent Back, de Back in’t Gesicht, Oorsback, de Back vun’n Oors, Back, Utdruck ut de Seefohrt. Back is de Familiennaam von Adam Back (* 20. Johrhunnert), brietschen Kryptograaf, Andrea Back (* 1960), Weertschopswetenschopperin un Informatikerin, Claus Back (1904–1969), düütschen Schriever, Elke Back (* 1944), düütsche Ballettdanzerin, Ernst Back (1881–1959), düütschen Physiker, Frank G. Back (1902–1983), öösterrieksch-US-amerikaanschen Inschenör, Frédéric Back (1924–2013), kanaadschen Filmanimator, Friedrich Back (1801–1879), düütschen Geistlichen un Heimaatforscher, Friedrich Back (1833–1901), düütschen Schoolmeester un Heimaatforscher, Friedrich Back (1860–1932), düütschen Kunsthistoriker un Museumsdirekter, George Back (1796–1878), brietschen Seefohrer, Gerhard W. Back (* 1944), düütschen Generaal, Hans-Ulrich Back (1896–1976), düütschen Generaalmajor, Holger Back (* 1957), düütschen Segelfleger, Israel Back (1797–1874), jöödschen Verleger, Joachim Back (* 1972), däänschen Speelbaas, Josef Back (1903–1973), düütschen Natschonaalökonoom, Karl Back (1799–1869), düütschen Jurist un Politiker, Karolin Back (* 1980), düütsche Künstlerin un Fotografin, Kurt W. Back (* 1919), US-amerikaanschen Psycholoog un Sozioloog, Lennart Back (* 1933), sweedschen Lichtathlet, Otto Back (1834–1917), düütschen Politiker, Peter Back (* 1962), düütschen Musiker, René Back (* 1982), Swiezer Ieshockeyspeler, Rolf Back (1928–2009), finnschen Lichtathlet, Thomas M. Back (1957–2007), US-amerikaanschen Optikdesigner, Ulrich Back (1864–1947), düütschen Generaal, Ulrich Back, düütschen Archäoloog, Walter Back († 1466), düütschen Komponist, Wolfgang Back (1943–2019), düütschen
Bill betekent Bill, anneret Woort för Oorsback, Bill, Beek in Hamborg, de in de Elv münnt, Bill, Vörnaam för Mannslüüd, Bill, Oort in de Gemeen Helperknapp, Luxemborg, Bill, Oort in Wyoming, USA. Bill is de Familiennaam von Adolf Bill (* 1941), düütschen Politiker, Antonia Bill (* 1988), düütsche Schauspelerin un Sängerin, Arthur Bill (1916–2011), Swiezer Pädagoog, Clarence Powers Bill (1875–1966), US-amerikaanschen Klassischen Philoloog, Errol Bill (* 1939), austraalschen Hockeyspeler, Friedrich Bill (1894–1976), öösterriekschen Avkaat, Journalist un Verbandsfunkschonär, Gisela Bill (* 1949), düütsche Politikerin, Jakob Bill (* 1942), Swiezer Maler un Archäoloog, Joseph Bill (1862–1918), düütschen Jurist un Politiker, Leo Bill (* 1980), engelschen Schauspeler, Maria Bill (* 1948), öösterrieksche Schauspelerin un Sängerin, Martin Bill (* 1982), düütschen Politiker, Max Bill (1908–1994), Swiezer Architekt, Künstler un Designer, Mikail Bill (* 1991), sweedschen E-Sportler, Teddy Bill (1900–1949), öösterriekschen Schauspeler, Tony Bill (* 1940), US-amerikaanschen Speelbaas, Victor Bill († 2013), Musiker ut Angola. Kiek ok bi: Bil. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Muschepunt warrt in Bremen in'n Spaaß en lüttjen Jung nömmt. Dat Woort kümmt ut de Franzöösche Spraak. Dat franzöösche Monsieur Point (Herr Punkt) is undüütlich un afslepen as Muschepunt utspraken wurrn. Upkamen is düt Woort woll in de Franzosentiet.
Dit Woort hett noch annere Bedüden: kiek dorför ünner Kaak (Mehrdüdig Begreep). De Kaak oder Schandpahl weer en Warktüüch för de Straaf vun Lüde, de as Verbrekers ansehn wurrn sünd. Dor hannel sik dat bi um en Suul, en Plattform oder en Pahl, wo de Minsch an fastbunnen wurrn is. Denn weer he so utstellt un de Lüde kunnen em ankieken. Toeerst sünd de Lüde an'n Kaak dor foltert un vertagelt wurrn. Man vun dat 13. Johrhunnert af an güng dat dor tomeist üm de Ehrenstraaf. In de Städer weer de Kaak ok en sichtbor Teken för de Straafgewalt. De Straaf an'n Kaak weer nu besunners düt, dat all Lüde de Schanne mit ankieken konnen, wenn een verordeelt wurrn is. Wenn een an'n Kaak stahn harr, denn weer dat faken gor nich mööglich, normol wieder to leven in de Sellschop, wo dat passeert weer. De Lüde, de dor vörbikemen, schimpen den Minschen an'n Kaak ut un dat konn ok gefährlich weern. Welcke güngen ok bi un slögen de Verordeelten oder smeten jem mit dat, wat se just in'e Hand kriegen konnen. In allerhand Städer (as in Lübeck) weer dat verbaden, na de Person an'n Kaak wat to smieten. Een vun
Georgien is en Republiek, de in’n Oosten vun Europa liggt. Dor wahnt üm un bi 3.720.400 Inwahners. Bit 1991 höör Georgien nah de Sowjetunion to. Wat de Geographie angeiht, liggt de Staat Georgien an de Grenz mank Europa un Asien. In'n Norden hett Georgien een Grenz mit Russland un in'n Süden mit de Törkie un mit Armenien. In'n Oosten is Aserbaidschan de Naber. Georgien is 69.700 km² groot. Up 87% vun dat Land finnt sik grote un lüttjere Bargen. In'n Noorden liggt de süüdlich Deel vun den Groten Kaukasus, in'n Süden de westlich Deel vun den Rügg vun den lüttjen Kaukasus. Dor is ok noch de Rand vun dat Hoochland vun Armenien. Dormank gifft dat plattet Land, as dat Kolchisch Deepland in'n Westen un datDeepland vun den Transkaukasus in'n Oosten. Düt Deepland warrt ünnerdeelt in dat platte Land vun Binnerkarteli, dat platte Land vun Ünnerkarteli un dat platte Land vun Alsasani. De hööchste Barg is de Schchara in den Groten Kaukasus. He is 5.068,9 m hooch. De längste Stroom is de Kura. Düsse Stroom heet up georgisch Mtkwari un is öber allens 1.364 km lang, man bloß 351 km ströömt vun Süüd nah Oost dör Georgien dör. Annere Strööm sünd
Ernst Kuzorra (* 16. Oktober 1905 in Gelsenkiärken; † 1. Januar 1990 ok dor) weer en düütsch Footballspeler. Kuzorra speel in de 1920er bit 1940er Johren för den FC Schalke 04 un wurr mit den Vereen söss Mal Düütsch Meester un wunn eenmal den Tschammerpokal. Tosommen mit sien Schwager Fritz Szepan hett he den so nömmten Schalker Kreisel schafft. 1950 hett he mit 45 Johren sien aktiv Loopbahn as Speler afslooten. Kuzorra, Söhn vun den ut Masuren stammen Bargmann Karl Kuzorra un sien Fru Bertha, hett nah sien Schooltiet tonächst up de Zeche Consolidation arbeit, bit he sück af Midden vun de 1920er Johren ganz up den Football konzentreeren dee. 1926 steeg de Club in de dormals hööchste westdüütsche Speelklass up. En Johr later hett „Clemens“, as hüm sien Kameraden nömmen deen, de Sprung in de Natschonalmannschap schafft un speel bi dat 2:2 gegen de Nedderlannen up de halflinke Positschoon. 1928 weer de Störmer bi de Olympisch Spelen in Amsterdam dorbi, keem aber nich to'n Insatz. 1930 wurr sien internatschonale Karriere wegen en Sparr gegen de Schalker Speler (wegen nich erloovt Geldtowennen) för en Johr ünnebraken. Kuzorra harr dormals för 1.000 Mark in' Maand as Profi in Wien spelen können,
Bentfelle is en Dörp, dat to de Stadt Diälbrügge höört. Dat liggt in’n Kreis Patterbuorn in Noordrhien-Westfalen un hett 1314 Inwahners (Stand 30. September 2005) op en Rebeet vun 8,09 km². Toeerst in de Oorkunnen kummt de Oort 1082 vör. Bentfelle is den 1. Januar 1975 na de Gemeen Diälbrügge kamen. Börgermeesters vun Bentfelle vun 1945 af an bet to dat Enn vun de Sülvstännigkeit as Gemeen: 1945-1946: Johann Scherf 1946-1948: Johannes Möring 1948-1964: Peter Nolte (CDU) 1964-1974: Gerd Heumüller (CDU) An’n 20. März 1967 hett de Binnenminister vun Noordrhien-Westfalen de Gemeend Bentfelle ehr Wapen un Banner genehmigt. Wapen: Vun Gold un Rood deelt, baven en grönen Prießelbeerstruuk mit rode Frücht, de mit dree Twiegen ut de Deellien rutwasst. Banner Rood-Geel längs striept mit dat Gemeenwapen in dat witte Bannerhööft. Dat Wapen kummt vun en Segel vun’n Sauster Börger Godefrid vun Bentfelle, den sien Naam woll vun’n Oort kummt. Dat as Prießelbeer düüdt Wapenbild schall wohrschienlich op „Bent“ henwiesen, also Heid, Moor. In de Heid bi Bentfelle hebbt fröher ok Prießelbeeren wussen. De Farven Gold-Rood sünd de vun dat Hoochstift Patterbuorn, to dat de Oort siet dat fröhe Middelöller höör. Koordinaten:51° 44′ N, 8° 37′ O
Aloys Terbille (* 30. Dezember 1936 in Vrene; † 30. Oktober 2009 ok dor) weer en plattdüütschen Schriever. Terbille weer op’t humanistische Gymnasium un studeer denn op Lehrer Pädagogik un nedderdüütsche Literatur in Mönster un Heilpädagogik un Psychologie in Düörpm. He weer Lehrer an’e Sünnerschool. Vun 1978 af an hett he op Westmönsterlandsch schreven. 1983 hett he op Nedderlandsch dat Book Spoor van Lieden allevedan över dat Schicksal vun de Joden in Vrene schreven. 1997 keem denn de Gedichtband Welldage rut. 1984 kreeg he för Spoor van Lieden allevedan den Klaus Groth-Pries vun de Stiften F.V.S. in Hamborg un 1994 den Freudenthal-Pries för den Gedichtzyklus Een Jaohr un all de annern. 2010 wurr hüm noch mal posthum de Freudenthal-Pries toerkannt. Spoor van Lieden allevedan. van Keulen, Zelhem 1983 Welldage. Niederdeutsche Gedichte aus dem Grenzland. van Keulen, Zelhem 1997 Aloys Terbille in de Datenbank Die niederdeutsche Literatur (hoogdüütsch) Indrag to den Schriever in dat Westfäälsche Autorenlexikon (hoochdüütsch)
Disse Artikel is man blots en Stubben. Du kannst Wikipedia helpen un em verbetern. De Staat Kuwait is en Land in Asien. De Hööftstadt is Kuwait-Stadt. Kuwait Navers sünd Irak, Saudi-Arabien un de Persische Golf. Kuwait hett 4,329 Million (2021) Inwahners up 17.818 km². 70% vun de Inwahner wahnen in de Hööftstadt. De Amtsspraak is Araabsch. De Staatsreligion is Islam. 75% der Inwahner sünd Muslim, 18% Cristen un 7% Hindu. An’n 19. Juni 1961 is Kuwait unafhangig vun Grootbritannien wurrn. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Staten in de Araabsche Liga Liddmaten: Agypten Ägypten | Algerien Algerien |
RAF betekent Raf, Familie vun Proteinkinasen, Raf (Raffaele Riefoli; * 1959), italieenschen Singer. RAF is afkört för Rode Armee Frakschoon, linksextreme düütsche Terrorgrupp, Royal Air Force, königlich-britsche Luftwapen, Royal Aircraft Establishment (bit 1918 Royal Aircraft Factory), britschen Fleegerboer, Reichenberger Automobil Fabrik, Vörlöper vun de Firma LIAZ, Rieksarbeitderföhrer, Rang in’n Rieksarbeitsdeenst. Kiek ok bi: Raff, Raph. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Eva Luise Köhler (gebörtig Eva Luise Bohnet; * 2. Januar 1947 in Ludwigsburg) is de Fru vun’n fröheren düütschen Bunnspräsident Horst Köhler. Se hett ehr Abitur 1966 maakt un is nahst Schoolmeesterin för dat Faack Düütsch wurrn. Köhlers hebbt 2 Kinner. Normdaten: GND: 1012756572 (OGND, AKS) | VIAF: 171282088 | Wikipedia-Personensöök
Oleg Michailowitsch Gerasimow (kyrillsch Олег Михайлович Герасимов) is en Musikwetenschopler ut Mari El. He beschäftigt sik dor vör allen ok mit, Musik un Kultur vun de Mari to sammeln un to bewohren. Gerasimow is Perfesser an de Universität Joschkar-Ola un dor ok de Dekan vun dat Afdeel för Kultur un Kunst. 2006 hett he mit sien Book Akret Muro (Leder vun de Vöröllern) den Pries för dat beste Mari-Book kregen. Kompozitory I Muzykovedy Respubliki Marii El. Joschkar-Ola 1994, ISBN 9785759006114 (över Komponisten un Musikologen in Mari El) Narodnye Muzykalnye Instrumenty Mari. Joschkar-Ola 1996, ISBN 978-5-87898-105-X (över de olen Musikinstrumenten vun de Mari) Акрет муро. Joschkar-Ola 2006, ISBN 952-5150-88-7 (Leder vun de Vöröllern)
Amerigo Vespucci (* 9. März 1451 in Florenz; † 22. Februar 1512 in Sevilla) weer en italieenschen Seefohrer. Na em is de Kontinent Amerika nöömt. Vespucci is 1454 in Florenz as drüdd Kind in en rieke Familie boren. Sien Vadder weer Notar vun de Geldwessler-Gill vun Florenz. Vespucci dee bi Lorenzo di Pierfrancesco de' Medici dat Arbeiden anfangen un arbeidt vun 1492 af an in Medici sien Kontoor in Sevilla. Later hett Medici em op Reis na de in’n Westen nee opdeckten Lannen (wat later Amerika heten schull) schickt, dat he utkundschaft, wat dor Geld to maken weer. Na siene drüdde Reis na Westen vun Mai 1501 bet September 1502 hett he en Bericht an Medici schreven, de later as Mundus Novus rutkamen is (1506 as Van den nygen Insulen und Landen in’t Plattdüütsche översett). Na de veerte Reis hett he wedder en Bericht schreven, de as Quattuor Americi Vespucci Navigationes rutkamen is. In dat 18. Johrhunnert hebbt se noch dree Breef vun Vespucci an Medici funnen. Een harr he na siene twete Reis schreven, een to Anfang vun siene drüdde Reis op de Kapverden un een na de drüdde Reis in Lissabon. Afsehn vun siene Berichten un Breev is
Magda Bäumken (* 17. Oktober 1890 in Hamborg als Magda Vahlbruch; † 23. August 1959 in Verona) weer en düütsch Theaterschauspelerin. Hör Karriere fung an dat Düütsch Schauspeelhuus an. 1921 keem se mehr dör Tofall an de Nedderdüütsche Böhn Hamborg, wat siet 1946 dat Ohnsorg-Theater is. 1944 hett se hör Böhnenkolleeg Walther Bullerdiek heiraat. Ok nah de Tweete Weltkrieg speel se an dat Ohnsorg-Theater un wurr en vun de bekannst Schauspelerinnen. Noch 1954 is se to’n Bispell in Dat Herschaftskind tosommen mit Heidi Kabel, Heini Kaufeld, Heinz Lanker, Otto Lüthje, Walter Scherau un annern uptreden. Bäumken auf „Garten der Frauen“
Ulleung (울릉도) is en Eiland in de Japaansche See, dat to Süüdkorea höört. Ulleung is so bi 120 Kilometer vun dat faste Land af un hett bi 10.000 Inwahners op 73,15 km². Polietsch is dat Eiland Deel vun dat Amt Ulleung in de Provinz Noord-Gyeongsang. Ulleung is en Vulkaneiland un in’n hööchsten Punkt, den Seonginbong, 984 Meter hooch. Bi de Weertschop sünd Fischfang op Blackfisch un de Tourismus vun Belang. Funnen vun Archäologen wiest, dat dat Eiland al in dat 1. Johrdusend v. Chr. bewahnt weer. De Naam Ulleung kummt dat eerste Maal in de Samguk Sagi ut dat Johr 1145 vör un snackt vun dat Johr 512, as General Kim Isabu ut Silla dat vördem unafhängige Riek Usan op Ulleung innahmen hebben schall. Ulleung is aver nich ünner de Herrschop vun Silla bleven. Eerst 930 is Ulleung Deel vun Goryeo worrn. In dat 11. Johrhunnert is dat Eiland vun Piraten vun de Jurchen överfallen un utplünnert worrn un in dat 14. Johrhunnert vun Wokou-Piraten. 1787 hett de franzöösch Seefohrer Jean-François de La Pérouse dat Eiland funnen un em den Naam Dagelet na Joseph Lepaute Dagelet geven. Koordinaten:37° 30′ N, 130° 52′ O
De Libanon (Libaneesche Republiek) is en Land in Asien. De Hööftstadt is Beirut. De Libanon liggt in’n Nahen Oosten. Siene Naverlänner sünd Syrien un Israel un he grenzt in’n Westen an de Middellannsche See. De Libanon is in söss Provinzen indeelt, de sik wedder ut 25 Distrikte tohoopsetten doot: Libanon. Mehr Biller, Videos oder Audiodateien to’t Thema gifft dat bi Wikimedia Commons. Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Staten in de Araabsche Liga Liddmaten: Agypten Ägypten | Algerien Algerien | Bahrain Bahrain | Dschibuti Dschibuti | Irak Irak | Jemen Jemen | Jordanien Jordanien | Katar Katar |
De Protestantsche Kark in de Nedderlannen (up Nedderlannsch: Protestantse Kerk in Nederland, faken afkört in Protestantse Kerk oder PKN) is de gröttste protestantsche Kark in de Nedderlannen. Na en Tiet vun enige Johrteinten, wo se sik neger kamen sünd, is düsse Kark an’n 1. Mai 2004 tostanne kamen, as sik dree Tohopen Unnerwegens-Karken tosamenslaten hefft: de Nederlandse Hervormde Kerk (Nedderlannsch Reformeerte Kark) mit goot 1.900.000 Liddmaten de Gereformeerte Kerken in Nederland (Ooltreformeerte Karken in de Nedderlannen) mit üm un bi 675.000 Liddmaten de Evangeelsch-Luthersche Kark in de Nedderlannen mit bi 14.000 Liddmaten. De Protestantsche Kark seggt süms, se hett alltohopen bi 2,3 Mio. Liddmaten (kiek up de Websteed vun de PKN), ofschoonst de Scriba Bas Plaisier just in dat nee Johrbook 2007 vun de PKN angeven hett, dat weer noch nich möglich, en Tahl to nömen, vunwegen dat de Registratschoon vun de Liddmaten noch nich löppt. Man düütlich is doch, dat de langjöhrige Trend bargdal wiest. In dat Johr 2000 hefft de dree Tohopen Unnerwegens-Karken tosamen goot 2,6 Mio. Liddmaten harrt. Een Johr later weern dat al 62.996 minner. In de Tiet dorvör (1994-1996) hefft de dree Karken jedet Johr bi 70.000 Liddmaten verlaren. Vunwegen dat dat in düsse Johren